تورکیه یه دوعا ائده لیم
تورکیه نین ایچه ری سیاستینه گلنده ترکیه هئچ زامان، حتی چوخ یوخسول زامانلاری بئله، تاریخینده بوقدر ثابیت سیز و گرگین اولمامشیدیر.
آکپ نین آنا یاسا کمسیونونداکی لومپنیزیم هئچ ده یئنی بیر شئی دئیر. بو لومپنیزمین کؤکلری اردوغانین آتوریتر آپاریشیندا دیر. حکومتین یولسوزلوق لارا بولاشدیغی، 4 باخانین ایستیفعاسی، اردوغان اوغلونون میلیونلارجا پولو اونون ائویندن گیزلی یئرله لره آپاریلماسی اوغورلوق و یولسوزلوقدان باشقا نه آدی اولابیلیر کی. بو رفتارلار لومپنیزم دئیر نه دیر بس؟
کورد مسئله سینه گل دیکده، اردوغان عراق کورد بؤلگ سی ایله، جیبینه پول آخماسی اوچون، چوخ یاخین ایلگیسی وار، آمما کوردلرین سوریه بؤلگه سی، یعنی داعش ایله ساواش دا اولان بؤلگه سی ایله، جنگی شرایط ده دیر. ترکیه ده هئچ زامان پ ک ک بو قدر گوجلو عمل ائتمه میشدی. ترکیه نین نئچه شهری سوریه ده کی شهرلرین ویران اولماسی ایله هئچ فرقی یوخدور. اردوغان اگر سه ترکیه نین ان یوکسک سوروملوسودورسا، نه اوچون تورکیه نین ایچ ساواشی حالینه گلیب چیماسیندا ان یوکسک سوروملولوغو اولماسین؟
تورکیه نین توریزمی بوگون 50 فاییز آزالمیش و روسیه ده ن گلن 4 میلیون توریزیست بوگون صیفره ائنمیشدیر. بونون سوروملوسو سیزجه کیمدیر؟
اردوغان یالنیز پارتیاسیندان خاریجده اولان لارلا ساواشمایب. بلکه حتی پارتیاسی ایچی ده بیر ساواشدادیر. بو ساواشین ان قاباریجی زامانی عبدال گولو جمهور باشقانی نین ایکینجی دؤنمه نیه آپارماسینا ایزن وئرمه مه سی ایدی. بوگون عبدال گول تورکیه سیاستیندن حذف اولموشدور. ایندی ایسه اونلار سیاست جی نی بوگونه سالمیش کن، سیرا باش باخان داوود اوغلونا گلمیشدیر.
منجه دعا ائتملییک کی تورکیه آیا اوسته قالسین
بعضی لری ایدعا ائدیرلر کی تورکیه ده آزاد سئچیم له حکومت سئچیلیرسه، تورکیه یه هئچ بیر زیان دئیمه ز. آمما باخارساق هیتلرده آدین چکدییمیز سئچیم لرله آلمان حکومتینین گوجونه اه له گئچیرمیشدیر. نئجه اولور کی آلمانیادا سئچیم واسیطه سی ایله فاشیسم گوج آلیر، و مملکتی و دونیانی فلاکته سورک له ییر. آمما تورکیه بو قاعده ده مستثنا اولور؟ اردوغان ین آتوریتر آپاریشی بوگون اؤز پارتیا یانداشی عبدالله گولو و ایندی ده باش باخانین ایشلرینده ن آلیرسا، آکپ نین تورکیه سی نه لر اولابیلیر؟
2016.05.05
یالنیز تورکیه دئیر، هر بیر ثبات سیز ، دونیادا اعتبارسیز و ایچ ساواشیندا اولان اؤلکه هر سویه ده و هر آلاندا ضرر و زیان وئریجی اولماقدان دیر. بوگون دمیرداش تورکیه ده و یا تورکیه کوردوستانیندا باشقا بیر خالق مجلیسی نین قورولماسیندان دانیشیرسا، یارین (صاباح) او مجلیس قورولدوغوندا هم روسیه، هم آوروپا و حتی بئله بیر ازدان آمئریکا او مجلیسی رسمیته تانیابیلر و بو واسیطه ایله تورکیه بؤلونمه حاله گلیر. طایب اردوغان تورکیه نی بو حاله گتیرمیشدیر.
ائله بونا گؤره ده من چارسیزلیکده بو چاره نی بولدوم؛ "تورکیه یه دوعا ائده لیم" آیاقدا قالسین!
azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab